[{"text_idx": "#000000", "text": "Beth yw Diwrnod Shwmae Sumae?"}, {"text_idx": "#000001", "text": "Diwrnod i fynd \u2013 Shwmae yn atseinio trwy\u2019r wlad"}, {"text_idx": "#000002", "text": "Gyda dim ond diwrnod i fynd, mae cyfarchion Shwmae Su\u2019mae eisoes yn atseinio trwy\u2019r wlad."}, {"text_idx": "#000003", "text": "Mae cannoedd o ysgolion, colegau a gweithleoedd yn cymryd y cyfle i ddathlu heddiw ac yn rhannu lluniau, fideos a chyfarchion ar gyfryngau cymdeithasol."}, {"text_idx": "#000004", "text": "Tra\u2019n ceisio ein gorau glas i gynnwys popeth ar y dudalen ddigwyddiadau, mae cymaint \u2018mlaen, mae\u2019n anodd dal lan! Anhygoel a gwefreiddiol! Da iawn bawb sy\u2019n cymryd rhan \u2013 mae\u2019n amlygu ein balchder fel cenedl. Dilynwch #ShwmaeSumae i fod yn rhan o\u2019r sgwrs. Heddiw, fory a phob dydd \u2013 dechreuwch gyda Shwmae neu Su\u2019mae, pwy a w\u0302yr ble eith y sgwrs a chi."}, {"text_idx": "#000005", "text": "Cychwynnwch gyda Shwmae er mwyn cyfrannu at sgwrs genedlaethol"}, {"text_idx": "#000006", "text": "Gyda dim ond dyddiau i fynd at Ddiwrnod Shwmae Su\u2019mae, disgwylir cannoedd o ddigwyddiadau ar hyd a lled y wlad a thu hwnt."}, {"text_idx": "#000007", "text": "Byddwch yn rhan o rywbeth enfawr trwy gyfarch eich gilydd yn Gymraeg ar ddydd Sadwrn 15 Hydref. Gallai un Shwmae neu Su\u2019mae ysbrydoli cannoedd neu filoedd mwy yn ystod y flwyddyn."}, {"text_idx": "#000008", "text": "Mae Dathlu\u2019r Gymraeg, y mudiad ambare\u0301l tu o\u0302l i Shwmae Su\u2019mae yn pwysleisio fod y diwrnod yn eiddo i bawb. Mae\u2019r fenter wedi sefydlu gwreiddiau cadarn dros y pedair blynedd ddiwethaf diolch i ymdrechion ar lawr gwlad. Dywed Rebecca Williams, Cadeirydd Dathlu\u2019r Gymraeg:"}, {"text_idx": "#000010", "text": "Cefnogir yr ymgyrch gan bobl ddylanwadol ac ysbrydoledig. Bydd yr artist a chyn gantores-pop, Swci Delic yn gwneud siw\u0302r fod yr ymgyrch yn denu eich sylw, gan ddefnyddio ei steil unigryw o batrymau a lliwiau llachar."}, {"text_idx": "#000011", "text": "\u201cMae\u2019n anrhydedd bod yn bencampwr Diwrnod Shwmae Su\u2019mae. Pan gefais y gwahoddiad, penderfynais ddangos fy nghefnogaeth trwy wneud be fi\u2019n hoffi gwneud fwyaf, peintio. Roeddwn eisiau creu rhywbeth sbeshial i ddathlu\u2019r diwrnod unigryw \u2018ma."}, {"text_idx": "#000012", "text": "\u201cTrwy gychwyn pob sgwrs gyda Shwmae neu Su\u2019mae, pwy a w\u0302yr lle aiff eich sgwrs? Dathlwch iaith y nefoedd!\u201d"}, {"text_idx": "#000013", "text": "Mae golygfa liwgar yn aros trigolion tref enedigol Swci, sef Caerfyrddin, nos Wener, pan fydd y gwaith celf yn goleuo waliau Neuadd y Sir. Bydd cardiau post gyda\u2019r patrwm trawiadol ar gael mewn digwyddiadau ar hyd a lled Cymru."}, {"text_idx": "#000014", "text": "Hefyd yn cefnogi\u2019r ymgyrch mae Osian Williams o\u2019r band Candelas a Gwennan Mair sy\u2019n gyflwynydd Radio Cymru Mwy a hwylusydd drama gyda Chwmni\u2019r Fra\u0302n Wen. Mae\u2019r rhaglen \u2018Run Sbit wedi agor drysau\u2019r swyddfa \u2018lookalikes\u2019 yn arbennig ar gyfer yr ymgyrch, ac mae cynhyrchiad doniol iawn ar y we o Caren a Linda Brown yn paratoi ar gyfer diwrnod Shwmae Su\u2019mae."}, {"text_idx": "#000015", "text": "Gan fod Shwmae Su\u2019mae yn disgyn ar ddydd Sadwrn eleni, bydd nifer o weithleoedd, ysgolion a cholegau yn dathlu dydd Gwener. Bydd hyn yn rhoi cyfle i ddathlu dwywaith. Bydd rhai ysgolion, gan gynnwys Ysgol Uwchradd Pontypridd, yn dathlu dros wythnos gyfan."}, {"text_idx": "#000016", "text": "Cynigir rhywbeth at ddant pawb:"}, {"text_idx": "#000018", "text": "Dengys Ashok Ahir, dysgwr sydd wedi llwyddo cyrraedd rownd derfynol Dysgwr y Flwyddyn yn yr Eisteddfod Genedlaethol a phencampwr Shwmae Su\u2019mae, fod gweithio trwy gyfrwng y Gymraeg yn dda i fusnes. Mae\u2019n gyfarwyddwr i gwmni PR Mela, sy\u2019n ymfalchi\u0308o mewn cynnig gwasanaeth dwyieithog ac yn chwarae rhan allweddol yn ymgyrch lwyddiannus Cymdeithas Pe\u0302l-droed Cymru, Together Stronger."}, {"text_idx": "#000019", "text": "Dyma gyngor Ashok i ddysgwyr:"}, {"text_idx": "#000020", "text": "\u201cCymrwch un cam ar y tro, gan ddechrau a Shwmae. Peidiwch poeni am weddill y sgwrs. Ar y dechrau, byddwn i\u2019n cymysgu geiriau Cymraeg a Saesneg. Mae hyn yn rhan annatod o ddysgu sy\u2019n gwella wrth ymarfer."}, {"text_idx": "#000021", "text": "\u201cMae Shwmae Su\u2019mae yn annog pobl i ddefnyddio\u2019r Gymraeg pob dydd, trwy ddangos pa mor hawdd y gall fod. Mae\u2019n gyfle i fagu hyder trwy siarad Cymraeg mewn sefyllfaoedd anffurfiol.\u201d"}, {"text_idx": "#000024", "text": "\u201cCofiwch gysylltu a\u0302\u2019ch Menter Iaith leol heddiw i glywed mwy am y gweithgareddau yn eich ardal chi.\u201d"}, {"text_idx": "#000027", "text": "Methu aros am y gyfres nesa o \u2018Run Sbit? Na ni chwaith. Mae Caren a Linda Brown wedi agor drysau swyddfa\u2019r lookalikes arbennig ar gyfer diwrnod Shwmae Su\u2019mae..."}, {"text_idx": "#000030", "text": "Bydd Cymru gyfan yn cyfarch ein gilydd gyda Shwmae, Su\u2019mae, Shwdi neu S\u2019mai ac yn cael cyfle i ddathlu\u2019r iaith ar draws y wlad."}, {"text_idx": "#000031", "text": "Hyd yn hyn mae dros 100 o ddathliadau yn y dyddiadur, a\u2019r rhestr yn tyfu pob dydd."}, {"text_idx": "#000032", "text": "Eisiau bod yn rhan o\u2019r stori? Rhowch gynnig arni."}, {"text_idx": "#000035", "text": "Wedi iddo dreulio blynyddoedd fel newyddiadurwr, golygydd a chynhyrchydd rhaglenni i\u2019r BBC mae Ashok yn gyfarwyddwr i gwmni PR a Chyfathrebu dwyieithog, Mela, sydd wedi ei leoli yn yr Hen Lyfrgell, Caerdydd."}, {"text_idx": "#000036", "text": "\u201cMae ymgyrch Shwmae Su\u2019mae yn ffordd wych o ddylanwadu ac annog pobl i ddefnyddio\u2019r Gymraeg pob dydd, trwy ddangos pa mor syml all defnyddio\u2019r iaith fod."}, {"text_idx": "#000037", "text": "\u201cMwy na dim, mae\u2019n siawns i ddathlu yn y gymuned mewn ffordd naturiol."}, {"text_idx": "#000038", "text": "\u201cMae\u2019n gyfle i\u2019n atgoffa i ddechrau sgwrs gyda cyfarch syml fel Shwmae er mwyn agor y drws am ymateb Cymraeg. Gobeithio y gall hyn ysbrydoli eraill i roi cynnig arni, gallai fod yr unig anogaeth sydd ei angen arnynt.\u201d"}, {"text_idx": "#000039", "text": "Fel dysgwr sydd wedi llwyddo cyrraedd rownd derfynol Dysgwr y Flwyddyn yn yr Eisteddfod Genedlaethol, mae Ashok yn profi bod ymarfer a dyfalbarhad yn talu ar ei ganfed."}, {"text_idx": "#000040", "text": "\u201cY gamp yw cymryd un cam ar y tro, gan ddechrau gyda Shwmae. Paid poeni am weddill y sgwrs, y cam cyntaf sy\u2019n bwysig. Yn y dechrau, ro ni\u2019n cymysgu geiriau Cymraeg gyda geiriau Saesneg. Mae hyn yn rhan anatod o ddysgu ac mae\u2019n rhaid cynnal sawl sgwrs fel hyn er mwyn ymarfer a gwella. Dyma pam mae cyfleoedd i i fagu hyder trwy ddefnyddio\u2019r Gymraeg ar lafar mewn sefyllfa anffurfiol yn holl bwysig.\u201d"}, {"text_idx": "#000041", "text": "Bydd Ashok yn gweithio\u2019n agos gyda Shwmae Caerdydd i hwyluso a meithrin digwyddiadau trwy\u2019r brifddinas."}, {"text_idx": "#000046", "text": "Bydd y darn, sy\u2019n dilyn steil unigryw, celf \u2018bop\u2019 Swci, yn nodwedd amlwg o ymgyrch Shwmae Su\u2019mae 2016. Bydd cyfle i\u2019r rhai sy\u2019n mynychu un o\u2019r cannoedd o ddigwyddiadau ar draws y wlad dderbyn y dyluniad trawiadol ar gerdyn post. Nifer cyfyngedig caiff eu hargraffu, ac fe\u2019u dosbarthir ar sail gyntaf i\u2019r felin. Bydd cyfle i bawb fwynhau\u2019r gwaith ar gyfryngau cymdeithasol, anogir y cyhoedd i\u2019w rannu\u2019n eang i godi ymwybyddiaeth o\u2019r dydd."}, {"text_idx": "#000047", "text": "\u201cMae\u2019n anrhydedd bod yn bencampwyr Diwrnod Shwmae Su\u2019mae gan fod yr iaith Gymraeg yn hynod bwysig i mi. Pan gefais y gwahoddiad, penderfynais ddangos fy nghefnogaeth trwy wneud be fi\u2019n hoffi gwneud fwyaf, peintio. Roeddwn eisiau atgoffa pobl mewn ffordd gofiadwy."}, {"text_idx": "#000048", "text": "\u201cRwy\u2019n gobeithio bydd y darlun yn tynnu sylw, ysgogi pobl i ddarganfod mwy am y dydd a chymryd rhan."}, {"text_idx": "#000049", "text": "\u201cRwy\u2019n hoffi\u2019r ffaith fod Diwrnod Shwmae Su\u2019mae yn gyfle i bawb gofleidio\u2019r iaith Gymraeg trwy ddod at ei gilydd i ddathlu a chael hwyl. Mae\u2019r dydd yn agored i bawb; dysgwyr, pobl ddi-gymraeg neu\u2019n rhugl, does dim ots. Mae\u2019n bosib i bawb geisio cyfarch ei gilydd yn Gymraeg a sbarduno eraill wrth wneud."}, {"text_idx": "#000050", "text": "\u201cMae fy nghwr Alex wrthi\u2019n dysgu Cymraeg. Mae wrth ei fodd yn gwrando ar Radio Cymru a gwylio rhaglenni Cymraeg, ond mae dal ychydig yn swil am siarad yn gyhoeddus. Byddai clywed mwy o gyfarchion Cymraeg yn ei helpu ef ac eraill fagu hyder.\u201d"}, {"text_idx": "#000051", "text": "Cyn iddi ddechrau peintio, roedd Swci (ganwyd Mared Lenny) yn adnabyddus fel y gantores Gymraeg lwyddiannus Swci Boscawen. Daeth y canu i ben yn sydyn yn 2010 pan drawyd hi gan gancr yr ymennydd. Yn dilyn triniaeth ddwys, daeth yr awydd sydyn i ddechrau \u2013 a methu stopio \u2013 peintio. Mae ei gwaith yn rhoi cipolwg ar gyflwr ymennydd sy\u2019n brwydro cancr. Mae ei naws bositif wedi galluogi iddi lwyddo yn ei chrefft er gwaetha heriau anferthol ac mae ei agwedd gadarnhaol yn siwr o ysbrydoli eraill."}, {"text_idx": "#000052", "text": "Dywedodd Swci: \u201cRhowch gynnig arni. Trefnwch rywbeth gyda\u2019ch ffrindiau er mwyn eu hatgoffa i ddechrau pob sgwrs gyda Shwmae neu Su\u2019mae. Pwy a w\u0302yr ble y gall arwain. Mwy na dim, mwynhewch!\u201d"}, {"text_idx": "#000053", "text": "Swci yw\u2019r cyntaf o bencampwyr 2016 i\u2019w datgelu, bydd rhagor o enwau cyfarwydd yn cael eu cyhoeddi dros y dyddiau nesa."}, {"text_idx": "#000054", "text": "Shwmae Su\u2019mae \u2013 cymryd rhan"}, {"text_idx": "#000056", "text": "Beth yw diwrnod Shwmae Su\u2019mae?"}, {"text_idx": "#000057", "text": "Am drefnu digwyddiad? Mae adnoddau ar gael i hwyluso\u2019r trefnu."}, {"text_idx": "#000058", "text": "Os yn edrych am ysbrydoliaeth, neu eisiau gwybod be sy mlaen yn eich ardal chi, mae digon o syniadau ar y dudalen digwyddiadau, ar Facebook ( ) a Twitter ( @ShwmaeSumae )."}, {"text_idx": "#000061", "text": "Mae\u2019r dydd yn gyfle i ddathlu\u2019r Gymraeg yn eich cymuned, gweithle neu ysgol. Ei bwrpas yw annog y genedl i ddechrau pob sgwrs gyda Shwmae neu Su\u2019mae. Cyn pen dim bydd un Shwmae neu Su\u2019mae yn troi yn gannoedd neu filoedd trwy gydol y flwyddyn."}, {"text_idx": "#000063", "text": "Bydd mwy o fanylion, gan gynnwys digwyddiadau yn eich ardal chwi, yn dilyn maes o law. Dilynwch yr hashnod #ShwmaeSumae am ddiweddariadau cyson."}, {"text_idx": "#000064", "text": "I drafod eich syniadau, neu gynnwys eich digwyddiad ar y wefan, gyrrwch e-bost."}, {"text_idx": "#000065", "text": "var totl_hght = parseInt( title_hght ) + parseInt( wdgt_hght );"}]